CELEX: 32007D0773
Language: ro
Date: 2007-11-26 00:00:00
Title: 2007/773/Euratom: Decizia Consiliului din 26 noiembrie 2007 privind prelungirea cu un an a programului de cercetare suplimentar care este pus în aplicare pentru Comunitatea Europeană a Energiei Atomice de către Centrul Comun de Cercetare

30.11.2007   
            
            
               RO
            
            
               Jurnalul Oficial al Uniunii Europene
            
            
               L 312/29
            
         DECIZIA CONSILIULUI
   din 26 noiembrie 2007
   privind prelungirea cu un an a programului de cercetare suplimentar care este pus în aplicare pentru Comunitatea Europeană a Energiei Atomice de către Centrul Comun de Cercetare
   (2007/773/Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 7,
   având în vedere propunerea Comisiei, prezentată după consultarea Comitetului științific și tehnic,
   având în vedere avizul Consiliului guvernatorilor Centrului Comun de Cercetare (CCC),
   întrucât:
   
               (1)
            
            
               Dezvoltarea medicinii nucleare în cadrul Uniunii Europene contribuie la atingerea obiectivului asigurării protecției sănătății umane. Aceasta necesită o utilizare pe scară din ce în ce mai largă a reactoarelor de testare în scopuri medicale.
            
         
               (2)
            
            
               La 19 februarie 2004, Consiliul a adoptat o decizie privind adoptarea unui program de cercetare suplimentar care este pus în aplicare pentru Comunitatea Europeană a Energiei Atomice de către Centrul Comun de Cercetare (1). Acest program a fost adoptat pentru o perioadă de trei ani, până la 1 ianuarie 2007.
            
         
               (3)
            
            
               În cadrul Spațiului de Cercetare European, programul de cercetare suplimentar care implică reactorul cu flux ridicat de la Petten (HFR) este unul dintre principalele mijloace de care dispune Uniunea pentru a contribui la sprijinirea și testarea de metode de diagnosticare medicală și terapeutice, la dezvoltarea științelor materialelor și la rezolvarea problemelor din domeniul energiei nucleare.
            
         
               (4)
            
            
               HFR este operabil cel puțin până în 2015, iar în februarie 2005 a fost eliberată o nouă licență de exploatare pentru operatorul reactorului. Programul suplimentar de cercetare ar trebui, prin urmare, prelungit cu încă un an, pentru a putea utiliza facilitățile tehnice disponibile. Prelungirea ar trebui să aibă efect retroactiv, pentru a acoperi activitățile în curs din cadrul programului, desfășurate de la 1 ianuarie 2007.
            
         
               (5)
            
            
               Contribuțiile financiare necesare pentru această prelungire a programului suplimentar vor fi furnizate de către Țările de Jos și de către Franța,
            
         ADOPTĂ PREZENTA DECIZIE:
   Articolul 1
   Programul de cercetare suplimentar privind exploatarea HFR (denumit în continuare „programul”), ale cărui obiective sunt stabilite în anexa I, se prelungește cu o perioadă de un an, prelungirea producând efecte de la 1 ianuarie 2007.
   Articolul 2
   Contribuțiile financiare estimate pentru realizarea prelungirii programului se ridică la aproximativ 8 500 000 EUR. Anexa II cuprinde o defalcare orientativă a acestor contribuții.
   Articolul 3
   Comisia este responsabilă de punerea în aplicare a programului și, în acest scop, solicită serviciile CCC. Consiliului guvernatorilor al CCC este informat periodic cu privire la punerea în aplicare a programului.
   Articolul 4
   Înainte de 15 iunie 2008, Comisia transmite Parlamentului European, Consiliului și Comitetului Economic și Social European un raport privind punerea în aplicare a prezentei decizii.
   Articolul 5
   Prezenta decizie intră în vigoare în ziua publicării în Jurnalul Oficial al Uniunii Europene.
   Decizia se aplică de la 1 ianuarie 2007.
   Articolul 6
   Prezenta decizie se adresează statelor membre.
   
      Adoptată la Bruxelles, 26 noiembrie 2007.
      
         
            Pentru Consiliu
         
         
            Președintele
         
         J. SILVA
      
   
   
      (1)  Decizia 2004/185/Euratom a Consiliului din 19 februarie 2004 (JO L 57, 25.2.2004, p. 25).
   
      ANEXA I
      OBIECTIVELE ȘTIINȚIFICE ȘI TEHNICE ALE PROGRAMULUI
      Principalele obiective ale programului sunt:
      
                  1.
               
               
                  Exploatarea fiabilă și în siguranță a reactorului cu flux ridicat de la Petten (HFR); această activitate implică utilizarea normală a instalației timp de peste 250 de zile pe an și gestionarea ciclului combustibililor în conformitate cu controalele relevante de siguranță și calitate.
               
            
                  2.
               
               
                  Utilizarea rațională a HFR va fi dezvoltată într-o arie largă de domenii. Printre principalele subiecte de cercetare și dezvoltare care implică utilizarea HFR se regăsesc: îmbunătățirea siguranței reactoarelor nucleare existente, sănătatea, inclusiv dezvoltarea izotopilor medicali ca răspuns la problemele de cercetare medicală și testarea tehnicilor terapeutice medicale, fuziunea, cercetarea fundamentală și formarea, precum și gestionarea deșeurilor, inclusiv posibilitatea de dezvoltare a combustibililor nucleari prin eliminarea plutoniului de uz militar.
               
            
   
      ANEXA II
      DEFALCAREA CONTRIBUȚIILOR PREVĂZUTĂ LA ARTICOLUL 2
      Contribuțiile la acest program vor proveni din partea Țărilor de Jos și a Franței.
      Defalcarea acestor contribuții este următoarea:
      
                  Țările de Jos
               
               
                  :
               
               
                  8 200 000 EUR
               
            
                  Franța
               
               
                  :
               
               
                  300 000 EUR
               
            
                  Total
               
               
                  :
               
               
                  8 500 000 EUR